Asbjørn Brekke-show

Asbjørn Brekke-show er et norsk komiserie som gikk på TVNorge i 2012 og 2013. Programmet var lagt opp som et talkshow ledet av , en oppdiktet person som ble både spilt og skapt av Espen Eckbo. (Karakteren ble først brukt i komiserien Nissene på låven). Den fiktive programlederen inviterte høyst reelle norske kjendiser for en uforutsigbar samtale. I tillegg til Brekke var 15 år gamle Ove Hoff også en karakter som var med i deler av serien. Han var sågar programleder for en episode i sesong to. Karakteren ble skapt av Eckbo på slutten av 1990-tallet.

Serien vant prisen som «årets nyskapning» under Gullruten 2013 og «beste forestilling» (kategori TV/Film/Nett) under Komiprisen 2013.

Seertall og mottakelse
Første sesong ble i snitt sett av 340 000 og premieren av 484 000. Premieren av sesong to ble sett av 281 000.

Både Dagbladet og VG gav programmet terningkast fem. Aftenpostens anmelder var ikke like begeistret og mente det ble altfor mye av karakteren Asbjørn Brekke og at flere av Eckboks karakterer burde ha blitt benyttet i programmet.

Liste over sendinger
Første sesong ble sendt høsten 2012, mens andre sesong ble sendt høsten 2013. Begge sesonger ble avsluttet med en spesial-episode som inneholdt høydepunkter fra sesongen. Disse er ikke med i oversikten.

Referanser 

TV-produksjoner på TVNorge
Norske humorprogrammer på TV
Norske TV-serier fra 2010-årene
Gullruten for beste TV-program
Norske komiserier